“สุพัฒนพงษ์” ยัน ต.ค.นี้ ได้ “ขุนคลัง” คนใหม่ เชื่อทำงานร่วมกันราบรื่น
“สุพัฒนพงษ์” ยัน ต.ค.นี้ ได้ “ขุนคลัง” คนใหม่ เชื่อทำงานร่วมกันราบรื่น 
“สุพัฒนพงษ์” ยัน ต.ค.นี้ ได้ “ขุนคลัง” คนใหม่ เชื่อทำงานร่วมกันราบรื่น
25 ก.ย. 2563

นายสุพัฒนพงษ์ พันธ์มีเชาวน์ รองนายกรัฐมนตรี และ รมว.พลังงาน ยืนยันว่า ภายในเดือน ต.ค.นี้ รัฐบาลจะสามารถหาผู้มาดำรงตำแหน่ง รมว.คลัง แทนนายปรีดี ดาวฉาย ที่ลาออกไปได้ เนื่องจากเรื่องนี้จะต้องดำเนินการอย่างรวดเร็ว อีกทั้ง พล.อ.ประยุทธ์ จันทร์โอชา นายกรัฐมนตรี ได้ให้ความเชื่อมั่นว่า รมว.คลังคนใหม่ที่จะเข้ามานี้จะสามารถทำงานร่วมกันได้ดีอย่างแน่นอน
“ตุลาคมนี้ต้องเห็นแน่ ต้องเร็ว ท่านนายกฯ ได้ให้ความเชื่อมั่นว่า รมว.คลังคนใหม่ จะทำงานร่วมกับผมได้ดี ท่านให้ความสบายใจว่าจะทำงานกับผมได้ ท่านนายกฯ ทราบว่าผมทำงานอย่างไร เป็นแบบไหน” นายสุพัฒน์พงษ์ กล่าว
ส่วนผู้ที่จะมาเป็น รมว.คลัง จะมาจากคนนอกหรือคนในนั้น ขณะนี้ยังไม่ทราบ อย่างไรก็ตาม รมว.คลัง คนใหม่ที่จะเข้ามาต้องมีแนวทางการทำงานโดยเดินหน้าแก้ปัญหาเศรษฐกิจเพื่อให้สภาพชีวิตความเป็นอยู่ของประชาชนกลับคืนสู่สภาพปกติได้เร็วที่สุดหลังจากสถานการณ์โควิด-19 คลี่คลาย